作者：石麟
词牌/韵律：金缕词・贺新郎

paragraphs: 欲上南楼寿。
记当年、祥占玉燕。
一阳生候。
今数书云犹七日，宫线未添刺绣。
便草就、寿词盈袖。
合捧金荷称鹤算，想华堂、剩醉眉春酒。
惭斐句，为觞侑。
功名八稚年方少。
自归来、陶庐蒋径，菊松为友。
轩筑易安栽花药，不坠家声五柳。
况满砌、芝兰争秀。
岁岁斑斓衣戏处，老人星、一点辉南斗。
顾对此，共长久。